Mecsekszabolcsi Környezet- és Érdekvédő Egyesület

Szakrális helyek - önellátó gazdaságok - gyógyfürdők - és zarándoklat Csíksomlyóra
2025-06-02 03:30 - 2025-06-10 22:00 UTC | Csíksomlyó, Csíkszereda, Románia
Baranya MAG – Magyar Népi Gyógyászok tanulmányútja 2025-ben
ENGLISH ⬇️

Szakrális helyek — önellátó gazdaságok — gyógyfürdők — és zarándoklat Csíksomlyóra

2025. június 02. (hétfő) – június 10. (kedd) között (9 nap)
Csatlakozz 2025-ben a Baranya MAG által szervezett Pécsről induló tanulmányúthoz és vegyél részt velünk a csíksomlyói búcsún.
Változatosan érdekes, ugyanakkor testileg és lelkileg feltöltő programokkal készülünk. Idén az Arad környéki szakrális helyeket szeretnénk bejárni, meglátogatunk egy csacsi és egy szürkemarha gazdaságot, sókamra élményekben lesz részünk, kül- és beltéri gyógyfürdőkben lazíthatunk, és mofettázunk. Pünkösdkor csatlakozunk a csíksomlyói Zarándoklathoz. A virrasztóknak Napba nézés, napfelkelte a Somlyó-nyeregben.
Az állomások bármely pontján lehet csatlakozni a programokhoz, viszont az utólag csatlakozóknak a szállást és utazást maguknak kell megszervezniük, de amiben tudunk, segítünk!
Tervezett állomások
A szállás 3 részben lesz: hétfő-kedd (2 éjszaka reggelivel) Ópáloson a Balla Géza borászat vendégszállásán, szerda-csütörtök (2 éjszaka batyuból) Székelykeresztúron, (péntek-hétfő batyuból) 4 éjszaka Csíkszeredában.

Június 2 hétfő

Pécs – Arad – Világos (Șiria) – Feredő Remetekolostor (Schitul Mănăstirea Feredeu) – Máriaradna (Radna) – Ópálos (Păuliș)

A kisbusz hétfő hajnali 4-kor indul a Pécs – Pázmány Péter-Magyarürögi út, útkereszteződés parkolójából. (Induláskor már rajta kell lenni, tehát kéretik fél órával előbb érkezni!)
Fel- és leszállni az útvonal mentén bárhol lehet, de senkiért nem megyünk le az útvonalról!
Utazás a következő útvonalon: Pécs, 2025. június 2. (hétfő) 4:00 óra – nagylaki határátlépéssel. Útközben több megállás, majd kora délelőtti érkezés Aradra.
✅Aradon első állomásként megtekintjük a „vesztőhelyet”, a vértanuk kivégzések helyszínét, majd további szakrális, illetve energetikailag erős helyeket nézünk meg, mint a világosi fegyverletételről híres helyszín, ✅Világos (Șiria) és az ott lévő romvár. Megnézzük a közelben lévő ✅Feredő Remetekolostor (Schitul Mănăstirea Feredeu) helyszínét és az ottani forrást, amit a szerzetesek gondosan őriznek. Délután zarándoklatunkra hangolódva a ✅máriaradnai (Radna) Kegytemplomhoz megyünk, végigjárjuk a templom mögötti erdőkert jellegű kálváriát, ahol a stációknál a közösségek által állított szentekkel találkozunk. ✅Ópáloson (Păuliș) a Balla Géza Pincészetnél lesz a szállásunk két éjszakára. A szálláshelyen az ár tartalmazza a reggelit (kedd és szerda reggel).

Június 3 kedd

Angyalkút – Arad – Ópálos

✅Angyalkút (Fântânele) a csacsi farm helyszíne a gyönyörű Maros parton, ahova már kora délelőtt ellátogatunk és megnézzük, hogyan működnek ott a dolgok. Délután visszaautózunk Aradra, megnézünk a több teremből álló sókamrát (Gabotti Prima Materia, Salina Arad), ahol elcsendesedünk és feltöltődünk kicsit. Ezután néhány órás szabad program Aradon, majd vissza Ópálosra a szállásra.
A Pincészetnél kérhetünk estére borkóstolót, vagy különféle borokkal kísérő közös vacsorát. Ezt majd közösen eldöntve saját költségvetésből fizeti mindenki.

Június 4 szerda

Vizakna (Ocna Sibiului) – Szelindek (Slimnic) – Székelykeresztúr

Vizakna (Ocna Sibiului) – Szelindek (Slimnic) – Székelykeresztúr
Folytatjuk utunkat Erdély szívébe. Útközben megállunk ✅Vizaknán (Ocna Sibiului) a gyógyfürdőben, majd átmegyünk ✅Szelindekre (Slimnic) ahol maga Bem és Petőfi is megszállt mielőtt a segesvári csatába indultak volna. Megtekintjük az ottani várat, és megcsodáljuk a helyet. Aznapra a cél ✅Székelykeresztúr, ahova késő délután érkezünk és elfoglaljuk szálláshelyünket. Ha van még energiánk, esti kikapcsolódásnak elsétálunk a Gyárfás kertbe és megnézzük Petőfi körtefáját.

Június 5 csütörtök

Székelyszenterzsébet (Eliseni) – Székelykeresztúr

✅Székelyszenterzsébet (Eliseni) a következő érdekes állomásunk, ahol Kincses Kálmán barantás református lelkész birodalmát fogjuk meglátogatni. Kíváncsiak leszünk, hogyan bír a szürke marháival, megnézzük az üzemét, a tájházat és segíthetünk neki a „pünkösdi királyválasztás” előkészületeiben, amit pünkösd vasárnapján fognak náluk megtartani. Estére visszamegyünk Székelykeresztúrra a szállásra, ahol találkozunk a székelykeresztúri MAG-os népi gyógyász közösség tagjaival.

Június 6 péntek

Bögöz (Mugeni) – Homoródalmás (Mereşti) – Nádasszéki gyógyfürdő – Csíkszereda

Reggel összepakolva tovább folytatjuk utunkat Csíkország fele. Útközben megállunk ✅Bögözön (Mugeni), itt megnézzük a helyi református templomot, ahol a Kárpát-medencében fellelhető legnagyobb felületű Szent László freskó látható és a „Kincses Porta” elnevezésű tájházat. Aznapi másik fő úticélunk a ✅Nádasszéki gyógyfürdő, de előtte megállunk ✅Homoródalmáson (Mereşti) a Homoródmenti Méhészetnél. Várhatóan este érkezünk ✅Csíkszeredába szálláshelyünkre, ami egy egészségközpontban lesz. Itt elővesszük a magunkkal hozott hálózsákjainkat – tatamik lesznek a helyszínen.

Június 7 szombat

Csíkszereda – Hármas halom oltár – Barátok-feredője – Táncszínház – Kálvária

Csíksomlyói búcsú
Reggel csatlakozás a keresztaljához, majd gyalog zarándoklás a búcsúba. Kényelmes séta távolságra leszünk a helyszíntől. Aki akar, részt vesz a 12:30-kor kezdődő pünkösdi ünnepi szentmisén a ✅Hármas halom oltárnál, a Kis- és Nagy Somlyó hegyek közötti nyeregben. Egész napos böjtöt lehet tartani, ha nem, akkor hozott anyagból vagy a helyszínen lehet enni. Napközben kóstolgathatjuk a borvizet, a Barátok-feredőjében lábat áztatunk, vásárfiát nézünk és veszünk az otthoni szeretteinknek. 20 órától terveink szerint idén is megyünk Táncszínházba, a Hargita Nemzeti Székely Népi Együttes előadására, melynek címe: „A pásztorok”. A mű a betyár- és pásztoréletet mutatja be. (Ha valaki szeretne jönni, szóljon nekünk, jegyek tettek félre a számunkra.) Aki akar, Csíksomlyón marad virrasztani, megjárjuk a Kálváriát és az éjszakát a nyeregben töltjük. Aki pihenni kíván, visszamegy a szálláshelyre.

Június 8 vasárnap

Csíkszereda – Hármas halom oltár – Szentimrei Büdösfürdő

Hajnalban Napba Nézés. Sok régen látott ismerős találkozik ilyenkor a nyeregben. Van, hogy csak itt találkozunk – évente egyszer. Majd visszamegyünk a szállásra, kicsit megpihenünk. Délután a ✅Szentimrei Büdösfürdőn mofettázunk és feltöltődünk a gyönyörű tájban.

Június 9 hétfő

Csíkszéphavas

Csíkszéphavasi búcsú
Kirándulás ✅Csíkszéphavasra. A hitrege szerint Szent László a pogány kunok egy csapatát szétverte itt. „Győzelme helyén hálaimát emelt az ég urához, s egy emlék-kápolnát épített, azután pedig táltos lovával, a nyomait most is védő szikláról leugratott a völgybe.” (Balla Ede Zsolt- László Király öröksége, 39. o.) Délelőtt 11-től szentmise a Szentlélek Kápolnában. Sokan zarándokolnak majd Pünkösd Hétfőjén ide, régi és új barátokkal ismét lehet találkozni, gyönyörködni és töltődni a tájban, Boldogasszony virágos kötényében.

Június 10 kedd

Hazautazás

Hajnalban hazaindulás ✅Pécsre.
>> FB esemény

A program változtatás jogát fenntartjuk.
Előző évek beszámolóiból itt lehet mazsolázni: >> 2019 >> 2020 (a járvány miatt Baranyában) >>2021 >>2022 >> Képes visszatekintés a Szt. László tanulmányútra és a Csíksomlyói Búcsúra 2022-ben >>2023-ban, >>2024-ben.
Esemény a honlapon:
Jelentkezés és részvételi díj (Utazás, szállással): 160.000.- Ft/fő
Korlátozott helyek miatt, többkategóriát nem tudunk képezni, aki előbb fizeti az előleget, őt tudjuk elvinni!
Kisbusszal megyünk, ezért nagyon korlátozottak a helyek száma, ugyanakkor a szállásfoglalás miatt fontos tudnunk a részvételi szándékot, mert le kell foglalni biztosra a szállást!!!
Jelentkezni 2025. április 12.-ig az előleg megfizetésével, 50.000 Ft lehet. A részvétei díj tartalmazza az üzemanyag, útadó, idegenvezetés, szállás díját és az első 2 nap reggeli. A többi napokon az étkezés önerőből történik, mindenki a magával hozott, illetve a helyszínen vásárolt elemózsiából. Étkezés rendelésére lesz lehetőség a helyszíneken, de a programok rugalmasságát meghagyva előre nem szerveztük le, mert mi van, ha útközben megtetszik egy hely és ki szeretnénk próbálni.
A költségek nem tartalmazzák a belépők, étkezések, fizető programok árát! Kivéve az első 2 napot, ami tartalmazza a reggelit.
Az étkezéseket egyrészt saját, hozott élelemből oldjuk meg, valamint helyi étkezdékben. Akinek eltérő étkezési szokásai vannak pl: eszik húst, gluténmentesen étkezik, vega stb. azt is jelezze, ha tudjuk, megoldjuk…
Hoznivalók
Étel és ital áldomást hozzatok! Csíkszeredában egy egészségközpontban fogunk aludni, ahol lesznek tatamik, de hálózsákot vinnünk kell. Közös térben alszunk. A Csíksomlyón töltendő éjszakai virrasztáshoz is szükséges derékaljat, hálózsákot, takarót, kinek mire van szüksége. A várható időjárásra készülve esőálló felsőruhát hozzatok, és kényelmes cipőt/bakancsot is, amiben túrázni is lehet! Kullancs spray-re általában nincs szükség, de szauna felszerelés, fürdőruha, törölköző kellhet.
Hasznos lehet még zseblámpa, evőeszköz, úti pohár, bicska, egyéb „túlélő” felszerelések, saját hangszer, meg amit még gondoltok 🙂
Az előleget, 50 000 Ft, személyesen vagy az alábbi bankszámlára kérjük átutalni: Mecsekszabolcsi Környezet és Érdekvédő Egyesület: Takarékbank Zrt.: 50300109-55100210. Megjegyzésben kérjük feltüntetni: Név és melyik településről jön.

A jelentkezéskor kérjük leadni e-mailben (baranya.mag.pecs@gmail.com) a • nevet, • címet, • születési dátum, • hely, • útlevél vagy szig. számot (ellenőrizzétek az érvényességet!!!!) email címet és telefonszámot, és hogy hol szállsz fel. Utas listához szükségesek a fenti adatok.

Jelentkezés és további tájékoztatás: Pelle János, baranya.mag.pecs@gmail.com,
+3620 / 238-5137

ENGLISH ⬇️
Baranya MAG – Study Tour of Hungarian Folk Healers in 2025
Sacred sites – self-sufficient farms – thermal baths – and a pilgrimage to Csíksomlyó

🗓 Date: June 2 (Monday) – June 10 (Tuesday), 2025 (9 days)🚐 Join the study tour organized by Baranya MAG, departing from Pécs, and take part in the Csíksomlyó Pilgrimage with us.🌄 We are preparing a diverse and enriching program that will rejuvenate both body and soul. This year, we plan to explore sacred sites around Arad, visit a donkey and Hungarian Grey cattle farm, experience a salt chamber, relax in indoor and outdoor thermal baths, and enjoy mofetta therapy. On Pentecost, we will join the Csíksomlyó Pilgrimage, with sunrise meditation and sun-gazing at Somlyó Saddle for night vigil participants.
✅ You can join at any point of the tour, but those joining later must arrange their own accommodation and transportation—though we will assist wherever possible!
🚏 Planned Stops and Accommodation
Accommodation will be in three locations:
Monday–Tuesday (2 nights with breakfast) in Ópálos at the guesthouse of Balla Géza Winery
Wednesday–Thursday (2 nights self-catered) in Székelykeresztúr
Friday–Monday (4 nights self-catered) in Csíkszereda
📅 Itinerary
📍 June 2, Monday
Route: Pécs – Arad – Világos (Șiria) – Feredeu Hermitage (Schitul Mănăstirea Feredeu) – Máriaradna (Radna) – Ópálos (Păuliș)
🚌 The minibus departs at 4:00 AM from the Pécs – Pázmány Péter-Magyarürögi Road intersection parking lot. (Please arrive 30 minutes earlier for boarding!)✔ You may get on/off along the route, but we won’t deviate from the planned path.✔ We will cross the border at Nagylak and make multiple stops before arriving in Arad by mid-morning.
Highlights of the day:✅ Arad: Visit the execution site of the 1849 Hungarian revolution martyrs and explore other sacred and energetically significant sites, such as Világos (Șiria) Castle ruins.✅ Feredeu Hermitage: Discover this monastic retreat and its sacred spring, protected by monks.✅ Máriaradna Shrine: Walk the forested Calvary trail, encountering saint statues placed by various communities.✅ Ópálos: Accommodation at Balla Géza Winery, with breakfast included on Tuesday and Wednesday mornings.

📍 June 3, Tuesday
Route: Angyalkút – Arad – Ópálos
✅ Angyalkút (Fântânele): Visit a donkey farm on the scenic Mureș Riverbanks and learn about its operations.✅ Salt Chamber in Arad (Gabotti Prima Materia, Salina Arad): Experience deep relaxation and recharging.✅ Free time in Arad before returning to Ópálos.
Optional: Evening wine tasting or dinner at the winery (self-funded, decided as a group).

📍 June 4, Wednesday
Route: Vizakna (Ocna Sibiului) – Szelindek (Slimnic) – Székelykeresztúr
✅ Vizakna: Relax in the medicinal saltwater baths.✅ Szelindek Castle: Visit the historic site where General Bem and poet Petőfi stayed before the Battle of Segesvár.✅ Székelykeresztúr: Arrive in the late afternoon, settle into accommodation.✅ Evening stroll to Petőfi’s Pear Tree in the Gyárfás Garden.

📍 June 5, Thursday
Route: Székelyszenterzsébet (Eliseni) – Székelykeresztúr
✅ Visit Kincses Kálmán, a Reformed pastor, at his self-sufficient Hungarian Grey cattle farm.✅ Help with preparations for Pentecost King Election, a local tradition.✅ Evening gathering with Székelykeresztúr’s folk healing community.

📍 June 6, Friday
Route: Bögöz (Mugeni) – Homoródalmás (Mereşti) – Nádasszék Thermal Bath – Csíkszereda
✅ Bögöz: Explore the largest Saint Ladislaus fresco in the Carpathian Basin and visit the Kincses Porta Folk House.✅ Homoródalmás: Stop at Homoródmenti Beekeeping Farm.✅ Nádasszék Thermal Bath: Enjoy its medicinal waters.✅ Arrive in Csíkszereda, stay in a wellness center (sleeping bags required, tatami mats provided).

📍 June 7, Saturday – Csíksomlyó Pilgrimage
✅ Join the pilgrim procession to the Pentecost Mass at 12:30 PM at the Triple Hill Altar.✅ Holy well tasting, foot-soaking at Barátok-feredője, and shopping at the pilgrimage fair.✅ 8:00 PM: Attend the „Shepherds” dance performance by Hargita National Székely Folk Ensemble (tickets reserved in advance).🌙 Option to stay overnight at the pilgrimage site for the night vigil and Calvary walk or return to accommodation.

📍 June 8, Sunday
✅ Sunrise Meditation, 🌅 Sun-Gazing at dawn at Somlyó Saddle.✅ Rest at accommodation before afternoon mofetta therapy at Szentimrei Büdösfürdő.

📍 June 9, Monday
✅ Csíkszéphavas Pilgrimage for Pentecost Monday.✅ 11:00 AM: Holy Mass at Szentlélek Chapel.

📍 June 10, Tuesday – Return to Pécs
🚐 Early morning departure for Pécs.

💰 Participation Fee: 160,000 HUF/person
✅ Includes: transportation, accommodation, fuel, tolls, tour guide, and breakfast on the first two days.❌ Excludes: entrance fees, meals, or any additional paid activities.❌ Self-catering for most of the journey (local dining options available).
🛏 What to Bring?

Sleeping bag, mat for Csíkszereda wellness center and Csíksomlyó vigil.
Weather-appropriate clothing, comfortable hiking shoes.
Towel, swimsuit for baths and saunas.
Food and drinks for personal use.
Survival essentials (flashlight, knife, reusable cup, musical instruments, etc.)

📩 Registration and Payment
📌 Deadline: April 12, 2025 (Deposit: 50,000 HUF)🏦 Bank Transfer:

Recipient: Mecsekszabolcsi Környezet és Érdekvédő Egyesület
Bank: Takarékbank Zrt.
Account Number: 50300109-55100210
Reference: Full name & departure city

📧 Send details to: baranya.mag.pecs@gmail.com📞 Contact: Pelle János (+3620/238-5137)
Limited spots! First-come, first-served!
